CELEX: C2007/183/16
Language: sk
Date: 2007-08-04 00:00:00
Title: Vec C-453/05: Rozsudok Súdneho dvora (prvá komora) z  21. júna 2007 (návrh na začatie prejudiciálneho konania, ktorý podal Finanzgericht Berlin-Brandenburg – Nemecko) – Volker Ludwig/Finanzamt Luckenwalde (Šiesta smernica — DPH — Pojem sprostredkovanie úverov )

4.8.2007   
            
            
               SK
            
            
               Úradný vestník Európskej únie
            
            
               C 183/10
            
         Rozsudok Súdneho dvora (prvá komora) z 21. júna 2007 (návrh na začatie prejudiciálneho konania, ktorý podal Finanzgericht Berlin-Brandenburg – Nemecko) – Volker Ludwig/Finanzamt Luckenwalde
   (Vec C-453/05) (1)
   
   (Šiesta smernica - DPH - Pojem „sprostredkovanie úverov“)
   (2007/C 183/16)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Finanzgericht Berlin-Brandenburg
   Účastníci konania pred vnútroštátnym súdom
   
      Žalobca: Volker Ludwig
   
      Žalovaný: Finanzamt Luckenwalde
   Predmet veci
   Návrh na začatie prejudiciálneho konania – Finanzgericht des Landes Brandenburg – Výklad článku 13 B písm. d) bod 1 smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) v znení zmien a doplnení – Pojem „činnosti spočívajúce v sprostredkovaní úverov“ – Odmietnutie oslobodiť províziu zástupcu na nižšom stupni špecializovaného na majetkové poradenstvo získanú od hlavného obchodného zástupcu, pre ktorého pracuje ako odmenu za uzatvorenie úverovej zmluvy bez toho, aby existoval zmluvný vzťah medzi poradcom a zmluvnými stranami úverovej zmluvy
   Výrok rozsudku
   
               1.
            
            
               Okolnosť, že platiteľ dane analyzuje majetkovú situáciu získaných klientov za účelom zaobstarať im úver, nebráni uznať plnenie sprostredkovania úverov oslobodené od dane v zmysle článku 13 B písm. d) bod 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, ak sa vo svetle interpretačných prvkov uvedených vyššie, služba sprostredkovania úverov ponúknutá platiteľom dane považuje za hlavné plnenie, ktorého vedľajším plnením je majetkové poradenstvo, takže toto vedľajšie plnenie podlieha rovnakému daňovému režimu ako hlavné plnenie. Vnútroštátnemu súdu prináleží určiť, či ide o tento prípad aj v spore, o ktorom rozhoduje.
            
         
               2.
            
            
               Okolnosť, že platiteľ dane nemá zmluvný vzťah so žiadnou zo zmluvných strán úverovej zmluvy, ku ktorej uzatvoreniu prispel, a nie je v priamom kontakte s jednou zo zmluvných strán, nebráni tomu, aby tento platiteľ dane poskytol službu sprostredkovania úveru oslobodenú od dane v zmysle článku 13 B písm. d) bodu 1 šiestej smernice 77/388.
            
         
      (1)  Ú. v. EÚ C 60, 11.3.2006.